《瓶山先生廉察广西作五岭行奉赠》
明代·王立道

五岭嵚崎亘天起，梧桂雄蟠几千里。近闻黄雉阻越裳，行遣楼千下漓水。

天子念彼西南隅，临轩授节胡大夫。清秋月晓照旌棨，绣衣回光紫绶纡。

大夫欣然才且杰，勋名廿年振藩臬。粤南此日更褰帷，坐使皇威通绝徼。

百蛮万里并同风，谱作歌传乐府中。会看旬宣续周雅，汉庭空说伏波功。

作者简介：（1510—1547）明常州府无锡人，字懋中，号尧衢。嘉靖十四年进士。授编修。有《具茨集诗文》。